ঈদগাঁও প্রেস ক্লাবের ২৬তম বর্ষপূর্তি উদযাপন

সংবাদ বিজ্ঞপ্তি;

সাংবাদিকতা একটি মহান পেশা। সংবাদমাধ্যমকে রাষ্ট্রের চতুর্থ স্তম্ভ বলা হয়। সমাজের দর্পণ হিসেবে সাংবাদিকরা এলাকার সমস্যা, সম্ভাবনা, উন্নয়ন, অগ্রগতি, সমৃদ্ধি ও ঝুঁকির নানা দিক তাদের সংবাদমাধ্যমে প্রতিনিয়ত তুলে ধরছেন। রাষ্ট্রের উন্নয়নে সাংবাদিকতা গুরুত্বপূর্ণ ভূমিকা পালন করে। ওয়াচডগ হিসেবে সাংবাদিকদের ভূমিকা অনন্য। সাংবাদিকতাকে পুঁজি করে কোনো অপকর্মে জড়ানো যায় না। সংবাদমাধ্যমে সঠিক বিষয় তুলে ধরার মধ্য দিয়ে সমাজ ও রাষ্ট্রকে সঠিক পথে পরিচালিত হতে সহায়তা করে সাংবাদিকরা।

বিভিন্ন সংগঠনে সাংবাদিকরা বিভাজিত থাকলেও দিনশেষে তাদের পরিচয় একটাই—সাংবাদিক। তারা জীবন ঝুঁকি নিয়ে দেশ ও জাতির কল্যাণে কাজ করেন। ক্ষুরধার লেখনীর মাধ্যমে সমাজের অসঙ্গতি দেশ-বিদেশের পাঠক, শ্রোতা ও দর্শকদের কাছে পৌঁছে দেন। প্রকৃতপক্ষে সাংবাদিকদের কোনো স্থায়ী বন্ধু বা শত্রু নেই। সততা, একনিষ্ঠতা ও আন্তরিকতার সঙ্গে সত্যনিষ্ঠ ও বস্তুনিষ্ঠভাবে ঘটনাকে তুলে ধরা-ই তাদের দায়িত্ব। সাংবাদিকদের মধ্যে বিভাজন কখনো কাম্য নয়; এতে প্রশাসন ও প্রভাবশালীরা সুযোগ নেয় এবং সাধারণ মানুষের কাছেও সাংবাদিকরা নেতিবাচকভাবে প্রতিফলিত হন। তাই এ মহান পেশাটিকে কলুষিত না করে জাতির কল্যাণে সবাইকে কাজ করতে হবে।

কক্সবাজারের ঈদগাঁও প্রেস ক্লাবের গৌরব, সম্মান ও সাফল্যের ২৬তম বর্ষপূর্তি উপলক্ষে ১২ ডিসেম্বর শুক্রবার সকালে আয়োজিত সুধী সমাবেশে বক্তারা এসব মত প্রকাশ করেন। অনুষ্ঠানে সভাপতিত্ব করেন প্রেস ক্লাব সভাপতি মো. রেজাউল করিম। ঈদগাঁও পাবলিক লাইব্রেরি মিলনায়তনে প্রেস ক্লাব সাধারণ সম্পাদক শেফাইল উদ্দিন ও সদস্য আজিজুর রহমান রাজুর সঞ্চালনায় আয়োজিত এ অনুষ্ঠানে শেষে কেক কাটা হয়।

সুধী সমাবেশে বিশেষ অতিথি হিসেবে বক্তব্য রাখেন—কক্সবাজার জেলা জামায়াতের সহকারী সেক্রেটারি ও ইসলামপুর ইউনিয়ন চেয়ারম্যান মাওলানা দেলোয়ার হোছাইন, ইসলামাবাদ ইউনিয়নের ভারপ্রাপ্ত চেয়ারম্যান নুরুল ইসলাম, ইসলামী আন্দোলন বাংলাদেশ ঈদগাঁও উপজেলা শাখার সভাপতি হাফেজ শামসুল হক আজিজী, ঈদগাঁও থানার অফিসার ইনচার্জের প্রতিনিধি ও সেকেন্ড অফিসার সনক কান্তি দাশ, নেজামে ইসলাম পার্টি ঈদগাঁও উপজেলা শাখার আহ্বায়ক হাফেজ মাওলানা নূরুল আবছার, ইসলামী আন্দোলনের ঈদগাঁও উপজেলা শাখার সিনিয়র যুগ্ম সম্পাদক কারী মাওলানা রমজান আলী, খেলাফত মজলিশ কক্সবাজার জেলার সহ-সাংগঠনিক সম্পাদক হাফেজ মোহাম্মদ ইমরানুদ্দীন, ঈদগাঁও উপজেলা শাখার সহ-সভাপতি মো. নাজির হোছাইন।

এছাড়া বক্তব্য রাখেন—ঈদগাঁও বাজার ব্যবসায়ী পরিচালনা পরিষদের সাবেক সেক্রেটারি মুফিজুর রহমান মুফিজ, জালালাবাদ ইউনিয়ন বিএনপির সাবেক সাধারণ সম্পাদক মামুন সিরাজুল মজিদ, পশ্চিম গজালিয়া সরকারি প্রাথমিক বিদ্যালয়ের প্রধান শিক্ষক মোহাম্মদ জানেয় আলম আজাদ, যুব অধিকার পরিষদের ঈদগাঁও উপজেলার সাবেক সভাপতি মনছুর আলম, সাবেক সিনিয়র সহ-সভাপতি ডা. মিজানুর রহমান, যুব অধিকার পরিষদ ও ছাত্র অধিকার পরিষদের নেতৃবৃন্দ।

অনুষ্ঠানে প্রেস ক্লাবের তিনজন প্রতিষ্ঠাতা সদস্যকে বিশেষভাবে সম্মাননা প্রদান করা হয়। তারা হলেন—প্রবীণ সাংবাদিক ও নাদেরুজ্জামান উচ্চ বিদ্যালয়ের সিনিয়র শিক্ষক সরওয়ার কামাল, ঈদগাহ জাহানারা ইসলাম বালিকা উচ্চ বিদ্যালয়ের প্রধান শিক্ষক ও সিনিয়র সাংবাদিক গিয়াস উদ্দিন, এবং বৈশাখী টেলিভিশনের কক্সবাজার জেলা প্রতিনিধি এম. শাহজাহান চৌধুরী শাহিন। এ সময় শ্রদ্ধার সাথে স্মরণ করা হয় প্রেস ক্লাবের আরেক দুই প্রতিষ্ঠাতা সদস্য—বি. আর. হাশেমী বদরু ও মাস্টার শাহজাহান সিরাজকে।

প্রেস ক্লাব নেতৃবৃন্দের মধ্যে বক্তব্য দেন সহ-সভাপতি মো. তৈয়ব জালাল, সহ-সাধারণ সম্পাদক এম. শফিউল আলম আজাদ, অর্থ সম্পাদক ওসমান গনি (ইলি) ও সহ-সাংগঠনিক সম্পাদক নাছির উদ্দিন পিন্টু। স্বাগত বক্তব্য দেন প্রেস ক্লাবের সিনিয়র সহ-সভাপতি সম্রাট জাহাঙ্গীর বাঙালী। পবিত্র কোরআন তিলাওয়াত করেন ধর্মবিষয়ক সম্পাদক হাফেজ বজলুর রহমান।

অনুষ্ঠানে আরও উপস্থিত ছিলেন—ঈদগাঁও ইউনিয়ন বিএনপির সভাপতি আলহাজ্ব আবু সিদ্দিকের প্রতিনিধি নুরুচ্ছফা, ঈদগাঁও লাইন সার্ভিস পরিবহনের ব্যবস্থাপনা পরিচালক মো. বেলাল উদ্দীন সিকদার এবং ইসলামিক ফাউন্ডেশন কক্সবাজার জেলা কার্যালয়ের কম্পিউটার অপারেটর আবু নোমান মো. মাসুদ রানা।